1 Jan 1 Labib sou Entènèt | Tradiksyon monn nouvo a
1 Jan 1​:​1-10
Pawòl lavi a (1-4)
Mache nan limyè (5-7)
Nou bezwen konfese peche nou yo (8-10)
1 Anrapò ak pawòl lavi a, li menm ki te la depi okòmansman an, li menm nou te tande a, li menm nou te wè ak je nou an, li menm nou te pran san nou pou nou byen gade a, li menm nou te manyen an+ 2 (wi, lavi a te parèt aklè, e nou wè lavi ki pap janm fini an, n ap bay temwayaj sou li+ e n ap fè nou konnen l, lavi ki pap janm fini+ ki soti nan Papa a e ki te parèt aklè pou nou an), 3 li menm nou te wè e nou te tande a, n ap fè nou konnen l tou+, yon fason pou nou menm tou nou ka ini avèk nou menm jan nou ini ak Papa a ansanm ak Pitit li a, Jezi Kris+. 4 Se sa k fè, n ap ekri bagay sa yo pou nou ka gen yon lajwa ki total. 5 Men mesaj nou te tande l bay, e n ap anonse nou li: Bondye se limyè+ e pa gen fènwa ditou nan li*. 6 Si nou deklare: “Nou ini avèk li”, epoutan nou kontinye ap mache nan fènwa, nou nan manti e nou pap pratike laverite+. 7 Sepandan, si n ap mache nan limyè menm jan li menm li nan limyè, nou ini youn ak lòt, e san Jezi, Pitit li a, pirifye nou anba tout peche+. 8 Si nou deklare: “Nou san peche”, se tèt nou n ap twonpe+, e laverite pa nan nou. 9 Si nou konfese peche nou yo, l ap padone nou, e l ap pirifye nou anba tout enjistis, paske li fidèl e li jis+. 10 Si nou deklare: “Nou pa fè peche”, nou fè l pase pou yon mantè, e pawòl li a pa nan nou.
^ Oswa: “e pa gen fènwa ann inyon avè l”.